DIY | 365 2lessplastic
Handicrafts from reusable materials!,Xmas plastic free
Ευτυχισμένο plasticless 2016!
Δεκέμβριος 31, 2015 christinsa	Σχολιάστε
Το 365 2less plastic project κλείνει έναν χρόνο ζωής και σας εύχεται Χρόνια Πολλά και Ευτυχισμένο PlasticLess 2016, με ένα χριστουγεννιάτικο δέντρο δημιουργημένο εξ’ ολοκλήρου από βιβλία!
ArtDIYreuseXmas tree
Περιτυλίγματα δώρων – δώρο για το περιβάλλον / Gift wrapping – gift to the environment
Δεκέμβριος 23, 2015 christinsa	Σχολιάστε
Για συσκευασίες δώρων που είναι δώρο για το περιβάλλον αλλά και για την υγεία σας πείτε όχι σε πλαστικά κουτάκια και περιτυλίγματα και προτιμήστε τα αντίστοιχα χάρτινα ή τυλίξτε τα δώρα σας με φύλλα εφημερίδων, παλιών βιβλίων και περιοδικών! Ζητήστε από τα καταστήματα που αγοράζετε τα δώρα σας χάρτινα περιτυλίγματα αντί για πλαστικά και κατά προτίμηση να είναι από ανακυκλώσιμο χαρτί (αν δεν έχει ζητήστε τους να φέρουν γιατί η ζήτηση είναι το σημαντικότερο κίνητρο των εμπορικών καταστημάτων).
Μπορείτε να πρωτοτυπήστε ακόμα παραπάνω και να τυλίξετε τα δώρα σας σε ένα φουλάρι ή να τα βάλετε μέσα σε μία πάνινη τσάντα κάνοντας έτσι και το περιτύλιγμα μέρος του δώρου. Εδώ πχ μπορείτε να μάθετε την ιαπωνική μέθοδο περιτυλίγματος Furoshiki με υπέροχα κομμάτια υφάσματος. Μπορείτε ακόμα και να χρησιμοποιήσετε συσκευασίες φαγητού: χάρτινα σακουλάκια, γυάλινα βαζάκια και κουτιά ή μπουκάλια από γάλα και χυμούς μπορούν να γίνουν πρωτότυπες συσκευασίες δώρου με λίγη φαντασία και όρεξη για πειραματισμό. Το σημαντικότερο απ’ όλα: θα κινητοποιήσετε και τον παραλήπτη του δώρου σας να σκεφτεί τις πλαστικές του επιλογές και να προτιμήσει φυσικά υλικά στις καθημερινές αλλά και στις πιο ιδιαίτερες δραστηριότητες του.
Δείτε υπέροχες ιδέες περιτυλίγματος εδώ. See beautiful gift-wrapping ideas on this link.
Plastic free Xmas tree :)
Δεκέμβριος 14, 2015 christinsa	Σχολιάστε
Λόγω εορταστικών ημερών που πλησιάζουν, ένα από τα πρώτα θέματα που έψαξα για το αφιέρωμα plasticLess Χριστούγεννα ήταν για το Χριστουγεννιάτικο δέντρο και τις επιλογές που υπάρχουν ώστε ο τρόπος που στολίζουμε για τις γιορτές να είναι όσο το δυνατόν πιο βιώσιμος και περιβαλλοντικά φιλικός.
Για τον κόσμο που ζει σε διαμερίσματα και μάλιστα μικρά όπως κι εγώ η χρήση ενός ψεύτικου πλαστικού δέντρου είναι συνήθως η πιο συνηθισμένη πρακτική και ομολογώ ότι αυτό ακριβώς κάνω κι εγώ τα τελευταία περίπου 7 χρόνια από τότε που γύρισα από το εξωτερικό και άρχισα να μένω ξανά στη Θεσσαλονίκη.
Ποιες όμως εναλλακτικές υπάρχουν για όσους-όσες (ευτυχώς) δεν διαθέτουν πλαστικό Χριστουγεννιάτικο δέντρο και ενδιαφέρονται να ξεκινήσουν τώρα μια περισσότερο οικολογική επιλογή;
Τα αληθινά δέντρα που καλλιεργούνται σε ιδιόκτητες εκτάσεις συγκεκριμένα για αυτόν τον σκοπό είναι σίγουρα μια περισσότερο οικολογική επιλογή, εφόσον έτσι αποφεύγεις την αγορά και τη χρήση του πλαστικού δέντρου και επιπλέον τα δέντρα που καλλιεργούνται αποδεσμεύουν πολύτιμο οξυγόνο και δεσμεύουν διοξείδιο του άνθρακα μέχρι να μεγαλώσουν κατά τη διάρκεια της καλλιέργειάς τους. Παρ’ όλα αυτά δεν θέλω να προτείνω σαν επιλογή την αγορά και το ξερίζωμα ενός αληθινού δέντρου το οποίο στο τέλος των γιορτών καταλήγει ξερό στον κάδο των απορριμμάτων αφού έχει χρησιμοποιηθεί ως εορταστικό στολίδι για να ομορφύνει τα σπίτια μας για μερικές ημέρες.
Υπάρχει όμως λύση και γι’ αυτό: μπορείτε να προμηθευτείτε ολόκληρο το δέντρο με τις ρίζες του σε γλάστρα έτσι ώστε να παραμείνει ζωντανό και μετά τη χρήση του ως Χριστουγεννιάτικο στολίδι. Στην προκειμένη περίπτωση όμως είναι σημαντικό να παραμείνει σε εξωτερικό χώρο για να μην υποστεί την απότομη αλλαγή θερμοκρασίας από τη ζέστη του σπιτιού στο κρύο μετά το πέρας των γιορτών. Άρα η συγκεκριμένη επιλογή είναι μάλλον καταλληλότερη για όσους έχουν σπίτια με αυλή και μπορούν να στολίσουν τα δέντρα τους έξω από τον εσωτερικό χώρο του σπιτιού τους. Ή αν επιθυμείτε να το κρατήσετε στο σπίτι να είναι για λίγες μόνο μέρες ώστε αυτό να μη δημιουργήσει πρόβλημα (σε συνεννόηση με κάποιον ειδικό).
Με αυτό τον τρόπο το ίδιο αληθινό δέντρο μπορεί να στολισθεί για περισσότερες χρονιές, ενώ αν μεγαλώσει αρκετά μπορείτε να το μεταφυτεύσετε στην αυλή σας ή να το δώσετε σε κάποιο πρόγραμμα δενδροφύτευσης αστικού ή άλλου χώρου. Μπορείτε ακόμα και να συμπράξετε με κατοίκους της περιοχής σας και να μεταφυτεύσετε τα δέντρα σας σε κάποιο κοντινό δημόσιο χώρο, ομορφαίνοντας έτσι τη γειτονιά σας και μετατρέποντας την ατομική σε συλλογική δράση! Σε άλλες χώρες του εξωτερικού υπάρχει ακόμα και η λύση της ενοικίασης (μη συμβατικού συνήθως) δέντρου, το οποίο στη συνέχεια επαναφυτεύεται στους δρόμους της πόλης (βλέπε για παράδειγμα τη δράση της οργάνωσης Friends of Urban Forests στο San Fransico)!
Για όσους δε διαθέτουν την πολυτέλεια της μονοκατοικίας με αυλή μια άλλη λύση είναι η ανακύκλωση/κομποστοποίηση του αληθινού τους δέντρου στο τέλος των γιορτών σε υλικό που μπορεί να χρησιμεύσει ως λίπασμα στο χώμα ή να αποτελέσει προστατευτικό κάλυμμα για άλλα φυτά από το κρύο του χειμώνα. Σε πολλές άλλες χώρες αλλά και σε ορισμένους δήμους στην Ελλάδα υπάρχει πρόγραμμα συγκομιδής και ανακύκλωσης δέντρων μετά το τέλος των γιορτών, για περισσότερες πληροφορίες δείτε εδώ και στην ιστοσελίδα του δήμου Αθηναίων.
Τέλος για όσους-όσες ζουν σε μικρά διαμερίσματα στο κέντρο της πόλης ή σε μέρη που δεν υπάρχει η δυνατότητα της μεταφύτευσης του ζωντανού, αληθινού δέντρου μπορείτε να σκεφθείτε ακόμα πιο δημιουργικά και να δημιουργήσετε χριστουγεννιάτικο δέντρο με κάποιο αντισυμβατικό και πρωτότυπο τρόπο, πχ από ανακυκλώσιμα υλικά, χαρτί, ξύλο ή κλαδιά. Στο διαδίκτυο υπάρχουν πολλές και υπέροχες προτάσεις για τέτοιους είδους δημιουργικές κατασκευές (δείτε για παράδειγμα εδώ και εδώ), ενώ πραγματοποιούνται ακόμα και σεμινάρια, π.χ. τα εργαστήρια χριστουγεννιάτικων στολιδιών και δέντρων που κάνει το Κουμπί Coffee and Crafts στη Θεσσαλονίκη!
Ποιο είναι το συμπέρασμα από όλα αυτά; Η πρόταση στην οποία καταλήγω με όλα τα δεδομένα που μπόρεσα να συγκεντρώσω είναι η εξής: όσοι έχετε ήδη ψεύτικο δέντρο από πλαστικό κρατήστε το σε όσο καλύτερη κατάσταση μπορείτε για να το χρησιμοποιήσετε όσο περισσότερα χρόνια γίνεται πριν χρειαστεί να το πετάξετε στην ανακύκλωση (κάπου διάβασα ότι ανακυκλώνεται μόνο ο κορμός του) εάν ο δήμος σας διαθέτει πρόγραμμα ανακύκλωσης πλαστικών δέντρων.
Όσοι διαθέτετε αυλή ή έχετε την επιλογή της μεταφύτευσης σε κάποιο άλλο σημείο προτιμήστε ένα αληθινό ζωντανό δέντρο σε γλάστρα και περιποιηθείτε το όσο καλύτερα μπορείτε. Για όσους μένουν σε διαμερίσματα όπου είναι πρακτικά αδύνατη ή δύσκολη η διατήρηση του ζωντανού δέντρου δημιουργήστε πρωτότυπα δεντράκια που θα εξάψουν τη φαντασία και τη δημιουργική σας ικανότητα και θα ξυπνήσουν το παιχνιδιάρικο χριστουγεννιάτικο πνεύμα που κρύβετε μέσα σας!
craftsdecorationsDIYXmas tree
Απορρυπαντικά χωρίς πλαστικές συσκευασίες
Νοέμβριος 26, 2015 christinsa	Σχολιάστε
Τα γνωστά βιομηχανικά απορρυπαντικά πολυεθνικών εταιρειών βρίσκονται μέσα σε πλαστικές συσκευασίες μίας χρήσης, ενώ περιέχουν τοξικές χημικές ουσίες και είναι ακριβά για τους καταναλωτές εξαιτίας των καρτέλ και των συμφωνιών που επιβάλλουν στις αλυσίδες σούπερ μάρκετ. Διαβάστε περισσότερα για τα καρτέλ των απορρυπαντικών σε παλαιότερο άρθρο της Ελευθεροτυπίας.
Πώς μπορούμε λοιπόν να τα διώξουμε από το σπίτι μας χωρίς να πούμε αντίο στην καθαριότητα που ισχυρίζονται ότι μας προσφέρουν; Αν τα αντικαταστήσουμε με φυσικά υλικά τα οποία βρίσκονται στο σπίτι μας ούτως ή άλλως ή μπορούν να αγορασθούν φθηνά σε χύμα μορφή με επαναχρησιμοποιούμενα σκεύη που μπορούμε να κουβαλήσουμε από το σπίτι μας.
Τα δύο υλικά που έχουν γίνει οι πιο πιστοί μου σύμμαχοι καθαριότητας είναι η σόδα και το ξύδι, τα οποία μπορούν κυριολεκτικά να καθαρίσουν σχεδόν τα πάντα, από την τουαλέτα και τους νιπτήρες, μέχρι να ξεβουλώσουν τους βουλωμένους νεροχύτες σας! Σε συνδυασμό τα δύο αυτά υλικά δημιουργούν ένα εκρηκτικό μίγμα με φυσαλίδες που καθαρίζει και απολυμαίνει εις βάθος. Με σκέτο ξύδι καθαρίζω τις λιγότερο βρώμικες επιφάνειες με άλατα όπως τους νιπτήρες και την μπανιέρα μου.
Το ξύδι που χρησιμοποιώ το αγοράζω χύμα σε γυάλινο ή πλαστικό μπουκάλι που όμως χρησιμοποιώ ξανά αντί να το πετάω στα σκουπίδια ή στην ανακύκλωση, από ένα μαγαζάκι μέσα στη στοά Μοδιάνο το οποίο έχει ξύδι ειδικό για καθαριότητα που κοστίζει μόνο 0.80 λεπτά το λίτρο. Το κατάστημα είναι ο Κρητικός στην αγορά Μοδιάνο 40 (στην τελευταία στοά από Αριστοτέλους προς τη Βενιζέλου). Δείτε περισσότερες πληροφορίες σε παλαιότερο μπλογκ-ποστ του 365 2lessplastic.
Εκτός από τη σόδα και το ξύδι υπάρχουν και άλλα φυσικά και φθηνά υλικά που μπορούν να χρησιμοποιηθούν για συγκεκριμένες εργασίες καθαριότητες, όπως το λεμόνι, το οινόπνευμα, ο καφές, το τσάι, ακόμα και το λευκό ψωμί! Εδώ και εδώ μπορείτε να διαβάσετε περισσότερες λεπτομέρειες.
Τέλος για συγκεκριμένα απορρυπαντικά όπως για το πλυντήριο ή για τα πιάτα μπορείτε να βρείτε σε οικογιορτές στις οποίες συμμετέχουν παραγωγοί και χειροτέχνες με διάφορα είδη προϊόντων ή να φτιάξετε μόνοι/ες σας με απλές, φυσικές συνταγές που έχουν σαν βάση υλικά όπως το ξύδι, ο βόρακας και το τριμμένο πράσινο σαπούνι. Δείτε πώς στα παρακάτω λινκς:
http://spirossoulis.com/pos-mporo-na-ftiakso-fysiko-aporrypantiko-plyntiriou/
http://spirossoulis.com/ftiaxte-mi-toxiko-aporrypantiko-piaton/
cleaningDIYnaturalpackagingPlastic freeshopping
Plastic free serving!
Μαρτίου 12, 2015 christinsa	Σχολιάστε
Σερβίρετε plastic free με έναν δίσκο σερβιρίσματος που δεν είναι από πλαστικό ή fiberglass (είδος ενισχυμένου πλαστικού), αλλά από φυσικά υλικά ή αντικείμενα επανάχρησης! Χρησιμοποιήστε παλέτες, ξύλο, γυαλί, πλακάκια σε στυλ μωσαϊκού, παλιούς καθρέφτες και κορνίζες, ακόμα και παλιές πόρτες ντουλαπιών για να δημιουργήσετε με φαντασία τον δικό σας δίσκο σερβιρίσματος και να το διασκεδάσετε!
Πάρτε μπόλικες ιδέες με φωτογραφίες από το Pinterest και δείτε στο video του λινκ πώς να δημιουργήσετε έναν δίσκο σερβιρίσματος με μια παλιά κορνίζα και αποξηραμένα λουλούδια: http://www.marthastewart.com/917626/how-create-serving-tray-picture-frame#917626
Και αν η όρεξή σας για δημιουργία είναι πραγματικά αστείρευτη, δείτε μερικές ακόμα πιο υπέροχες ιδέες σε αυτό το άρθρο με τίτλο: 15+ lovely serving trays to make!
craftsDIYtrays
Μη πλαστικά σουβέρ / Non-plastic coasters!
Μαρτίου 9, 2015 christinsa	Σχολιάστε
Αυτήν την εβδομάδα το μπλογκ θα έχει αφιέρωμα Κουζίνα! Ποια είναι τα πλαστικά αντικείμενα της κουζίνας μας και πώς μπορούμε να τα αντικαταστήσουμε; Ένα από τα κλασικά αντικείμενα που χρησιμοποιούμε στο τραπέζι μας είναι τα σουπλά και τα σουβέρ όπου τοποθετούμε ζεστά ή κρύα πιάτα και ροφήματα και που μπορούν επίσης να αποτελέσουν και ένα πολύ ωραίο διακοσμητικό ή ιδέα για δώρο 🙂 Αποφύγετε λοιπόν τα πλαστικά σου-πλα/βερ και προτιμήστε μια ποικιλία υλικών όπως μπαμπού, χαρτί, ξύλο και φελλό ή φτιάξτε τα δικά σας όπως αυτά που σχεδίασε και δημιούργησε με ξύλο κόντρα πλακέ ένας φίλος αρχιτέκτονας που καταπιάνεται με πρότζεκτ επανάχρησης. Δείτε ένα δείγμα της συλλογής του και αν σας ενδιαφέρουν επικοινωνήστε για παραγγελίες!
Δείτε επίσης στο λινκ πανέξυπνες ιδέες για να δημιουργήσετε τα δικά σας σουβέρ από σπάγκο, ύφασμα, φελλό, πεπιεσμένο χαρτί, παλιά πλακάκια και φωτογραφίες σε διάφορα υπέροχα σχέδια!
http://www.jenny.gr/diy-idees-gia-xexvrista-souver/#gallery/100412
And for the english speakers learn how to make your own painted cork coasters!
http://lets-explore.net/blog/2009/05/painted-cork-coasters/
coastersDIY
Love but no plastic!
Φεβρουαρίου 13, 2015 christinsa	1 Σχόλιο
Την ημέρα που γιορτάζει ο έρωτας (αλλά και όλες τις υπόλοιπες), υπάρχουν ιδέες για να την κάνουμε ερωτική και αισθησιακή, αποφεύγοντας να την περάσουμε με τρόπο καταναλωτικό, πλαστικό και εμπορικό; Ναι και είναι πολλές, αρκεί ο έρωτας να είναι ικανός να εξάπτει τη φαντασία μας! 😉
Χειροποίητα δωράκια, ερωτικά μηνύματα, σέξυ DIY παιχνίδια, αγαπημένη μουσική και τραγούδια, είναι όλα στη διάθεσή μας για να κάνουμε ερωτική τη συγκεκριμένη μέρα, αλλά και όποια άλλη μέρα θέλουμε να περάσουμε με την/τον έρωτά μας.
Μορείτε να δημιουργήσετε ένα DIY ημερολόγιο με σέξυ σκίτσα ή φωτογραφίες δικές σας ή και των δυο σας μαζί, καθώς και με ερωτικά μηνύματα ή φράσεις που θα θέλατε να της/του ψιθυρίσετε στο αυτί. Μπορείτε επίσης να δημιουργήσετε μια DIY γιρλάντα από καρδιές και να είναι το μοναδικό αντικείμενο που θα φοράτε γύρω από το λαιμό σας ή τη μέση σας όταν συναντηθείτε. Μπορείτε να δημιουργήσετε ένα playlist με όσα τραγούδια σας κάνουν να την/τον έχετε στο μυαλό σας. Μπορείτε να εμπνευστείτε ένα ερωτικό παιχνίδι μόνο για εκείνη/ον ή να την/τον προσκαλέσετε σε ένα κυνήγι θησαυρού όπου σε κάθε κρυψώνα θα υπάρχει ένα χαρτάκι με ερωτικά στιχάκια που θα την/τον οδηγούν στην επόμενη, μέχρι να ανακαλύψει το δώρο της/του.
Και δύο ιδέες που ανακάλυψα στο ίντερνετ:
Φτιάξτε πολύχρωμα ψαράκια από χαρτόνια που θα της/του μεταφέρουν τα μηνύματά σας (οκ είναι από την Disney, αλλά μου φάνηκαν πολύ γλυκά):
http://family.disney.com/crafts/valentine-fishes
Φτιάξτε γιγαντοαφίσες με ερωτικές φράσεις και κρυφτείτε από πίσω ή διπλώστε τες και παραδώστε τες σε ένα … σπέσιαλ delivery! Μπορείτε τις δημιουργήσετε εσείς με μεγάλα χαρτόνια ή να τις κατεβάσετε έτοιμες και στη συνέχεια να τις εκτυπώσετε σε μεγάλο μέγεθος:
http://ohhappyday.com/2013/02/giant-valentines-day-posters-free-download/
DIYgiftslovesexvalentines